Такада Кэнзо

Такада Кэнзо (япон. 高田 賢三, 1939 оны 2-р сарын 27-нд Японы Химэжи хотод төрж, 2020 оны 10-р сарын 4-нд Парис хотын Нёйи-сюр-Сенд нас барсан) — Японы алдарт хувцас зохион бүтээгч, Kenzo брэндийг үүсгэн байгуулагч.
thumb
Такада Кэнзо цайны газрын эзний тав дахь хүүхэд болж 1939 онд төрсөн байна. 1958 онд Кэнзо Токиогийн хамгийн нэр хүндтэй загварын сургуулиудын нэг болох Бүнка коллежид суралцаж эхэлсэн. 1965 онд тэрээр Парис руу нүүж, 1970 онд анхны эмэгтэйчүүдийн хувцасны шоу хийсэн нь олны анхаарлыг татсан. "ELLE" сэтгүүл Кэнзогийн шоуны загваруудын нэгийг нүүр хуудсандаа нийтэлсэн. Энэхүү анхны амжилтын дараа Такадагийн загварын карьер хурдан өссөн юм. 1971 онд тэрээр Нью-Йорк, Японд загварын цуглуулгаа дэлгэн үзүүлжээ.

1983 онд Кэнзо эрэгтэй загварын чиглэлээр ажиллаж эхэлсэн. 1984 онд Францын Соёлын яам түүнд "Chevalier de l'Ordre des Arts et des Lettres" одонгоор шагнасан.

1987 онд хүүхдийн хувцас, гэр ахуйн барааны анхны шугамууд гарсан.

1988 онд тус брэнд анхны үнэртэй усны шугамаа гаргасан. Тус брэндийн анхны үнэртэй ус нь эмэгтэйчүүдэд зориулсан Kenzo Parfum байв. 1991 онд Кэнзо анхны эрэгтэй үнэртэй ус болох "Kenzo Pour Homme"- г гаргасан.

1993 онд Кэнзо брэндийг дэлхийн хамгийн том тансаг зэрэглэлийн бараа үйлдвэрлэгч Францын тансаг зэрэглэлийн барааны групп "LVMH" худалдаж авсан. Өнөөдөр Кэнзо загварын ордон дараах цуглуулгуудаа танилцуулж байна.

 Kenzo Homme,
 Kenzo Jeans,
 Kenzo Jungle,
 Kenzo Enfant,
 Kenzo Bebe,
 Kenzo Accessories,
 Kenzo Maison,

1999 онд загварын ордны тэргүүн Кэнзо компаниасаа албан ёсоор гарч байгаагаа зарласан.

2003 онд LVMH нь Антонио Маррасыг Kenzo-ийн бүтээлч захирлаар томилсон.